**Užsiėmimo konspektas**

**„KIEKVIENAS TURI TEISĘ GYVENTI“**

Dvasingumas, atsakingumas

Pokalbio ir veiklos tema: ,,Kiekvienas turi teisę gyventi”

 ,,Parodyk, kas gyva aplink tave, o kas ne?”

,,Visa kas gyva, auga, kvėpuoja, valgo ir maitinasi, gali nuvysti, numirti, nugaišti. Kiek daug gyvybės šalia mūsų. Padangėje skraidantis paukštis, , žuvytė vandeny, vabaliukas pievelėje ir net musė ant lango, šokinėjantis kačiukas, žvengiantis arkliukas, giedantis gaidys….. Visa tai gyvybė. Visa tai gyva. Visi jie nori gyventi; matyti, džiaugtis, bėgioti, valgyti, žaisti, ropinėti, skraidyti. Bet visi jie gali būti ir pažeisti, jausti skausmą. Kievienas nori ir turi teisę gyventi.

Tik ne visi jie gali pasirūpinti savimi. Gyvūnus kartais būtina apsaugoti nuo bado, šalčio ir piktadarių.

SVARBU: NETRUKDYTI, APGINTI, PADĖTI.

Netrukdyti:

- netriukšmauti gamtoje,

- leisi boružei ropinėti.

Apginti:

- neskriausi naminių gyvūnų,

- sudrausminti skriaudėją.

Padėti:

- pašerti alkaną gyvūną,

- suteikti pagalbą sužeistam, bejėgiui gyvūnui, paukšteliui,

- žiemą globoti paukštelius, gyvūnus.

Mums visiems nuo mažens reikia pagalbos. Mes visi galime kažkuo padėti. Tai padaryti privalome, tai mūsų pareiga.

 **Pasaka apie ežį**

Kartą ėjau mūsų upelio pakrante ir pakrūmėje pastebėjau ežį; jis irgi pastebėjo mane, susitraukė ir sušniupsėjo: tuk tuk tuk. Buvo labai panašu, tartum toli būtų važiavęs automobilis. Aš palytėjau jį bato galiuku; jis baisiai prunkštelėjo ir smeigė savo spygliais į batą.

— A, tai tu šitaip su manimi! — tariau aš. Ir bato galiuku nustūmiau jį į upelį.

Ežys akimirksniu išsitiesė vandenyje ir plaukia sau į kraštą kaip kiaulytė, tiktai vietoje šerių ant nugaros stirkso spygliai. Aš paėmiau lazdelę, įsiritau ja ežį į skrybėlę ir nusinešiau namo.

Pas mane buvo aibė pelių: aš buvau girdėjęs — ežiukas peliaująs, ir nusprendžiau: tegu jis gyvena ir gaudo peles.

Padėjau šitą dygų grumstelį viduaslyje ir sėdausi rašyti, o viena akim vis žiūriu į ežį. Neilgai jis tegulėjo nejudėdamas: kai tiktai aptilau prie stalo, ežiukas išsitiesė, apsidairė, pašmižinėjo šen ir ten, galop išsirinko vietą po lova ir visai nutilo.

Kai sutemo, užsižiebiau lempą ir — še tau! — ežiukas išnėrė iš palovės. Jis, žinoma, pamanė, kad lempa — miške užtekėjęs mėnulis; mėnesienoje ežiai mėgsta bėgioti miškų laukymėlėmis. Taigi jis pasileido lakstyti po kambarį, įsivaizduodamas, kad tai miško laukymėlė.

Perskaitęs laikraštį, numečiau jį ant grindų, nuėjau į lovą, atsiguliau ir užmigau.

Aš visuomet miegu budriai. Girdžiu — mano kambaryje kažin koks šlamesys. Brūkštelėjau degtuką, užsižiebiau žvakę ir tiktai pastebėjau, kaip ežys šmurkštelėjo po lova. O laikraštis buvo nublokštas nebe palei stalą, o vidury kambario. Taip aš palikau žvakę bežibančią ir pats nemiegu, galvodamas: „Kam čia ežiukui būtų prireikę laikraščio?" Netrukus mano

kampininkas išnėrė iš palovės — ir tiesiai prie laikraščio, ėmė suktis šalia jo, šiugždėjo, šiugždėjo, ir pagaliau sumetė, ką daryti: užsismeigė kažkaip ant spyglių kampelį ir nusitempė jį, milžinišką, į kertę.

Dabar aš supratau: laikraščio jam būta kaip kad miške sausos lapijos, jis tempėsi jį gūžtai. Ir iš tiesų: netrukus ežys visas apsivyturiavo laikraščiu ir pasidarė iš jo tikrą gūžtą. Pabaigęs šitą svarbų darbą, jis išėjo iš savo būsto ir sustojo prieš- lovą, stebėdamas žvakę — mėnulį.

Aš ir klausiu:

— Ko tau dar reikia?

Ežiukas neišsigando.

— Ar nori gerti?

Aš atsikėliau. Ežiukas nesprunka. Paėmiau lėkštę, padėjau ant grindų, atnešiau kibirą vandens ir čia pilu vandenį į lėkštę, čia vėl išpilu į kibirą ir taip pliuškenu, tartum upelis čiurlentų.

— Gerk,— sakau galų gale.

Jis ir ėmė lakti.

Ežys atsigėrė, aš sakau:

— Eime gulti.

Atsiguliau ir užpūčiau žvakę.

Tiesiog nežinau, kiek miegojau, tiktai girdžiu: vėl mano kambaryje darbuojamasi. Žiebiu žvakę — ir ką gi jūs manote? Ežiukas bebėgąs per kambarį, ir ant jo spyglių obuolys. Nunėrė į gūžtą, padėjo jį tenai ir bėga į kampelį kito, o kampe stovėjo maišas su obuoliais ir parvirto. Štai ežys pribėgo, susirietė šalia obuolių, prisispaudė ir vėl bėga į gūžtą kitu obuoliu nešinas ant spyglių.

Tai mat ir įsikūrė pas mane ežiukas.

Užsiėmimo autorė: Diana Trinkūnienė.

Ugdymo įstaiga: Vilniaus lopšelis-darželis „Pelėda“.